gl gl gl gl fr gl gl fr gl gl en gl gl gl gl gl gl gl fi gl gl pt gl en gl es sv ca es pt br fr gl pt gl lt gl ca en eu en it gl gl gl it en gl en gl gl gl gl en gl gl gl gl gl gl gl gl gl gl gl de en sv fr de de gl gl gl gl gl gl gl es gl gl gl gl gl gl gl gl gl gl pt gl pt en ca gl gl pt
Vieiros: Galiza Hoxe - Traiñeiras contra a discriminación sexual
Luns, segunda feira, 26 de setembro de 2022
II Bandeira Marcha Mundial das Mulleres
O Concello de Moaña acolle a segunda edición deste campionato, que reivindica a igualdade de oportunidades entre homes e mulleres no mundo do remo.
Tags: bateis discriminación mulleres remo traiñeiras traiñeiriñas
Este domingo dispútase a II Bandeira Marcha Mundial das Mulleres
"Malia os obxectivos conseguidos neste último ano, segue a existir unha gran incomprensión por parte dos clubs de remo cara ás medidas que buscan estimular a participación feminina nos deportes de remo". Vitoria Iglesias, presidenta da Marcha Mundial das Mulleres -organización promotora da bandeira-, defende as políticas de discriminación positiva para motivar unha maior presenza das mulleres en deportes como as traiñeiras, traiñeiriñas e bateis.
Durante o último ano, grazas a loita das propias remeiras e dalgúns dirixentes e clubs de remo e co apoio da Marcha Mundial das Mulleres, do Servizo de Igualdade e da Dirección Xeral de Deportes da Xunta, conseguiuse o recoñecemento oficial das categorías femininas de bateis, traiñeiriñas e traiñeiras a nivel estatal (desta última, xa o había a nivel nacional), e a realización dos campionatos galegos de bateis e traiñeiriñas.
A pescada que morde a cola
"Antes, argumentábase que non se podían organizar campionatos oficiais debido a pouca participación feminina. É a pescada que morde a cola, unha cousa leva a outra. Realizando probas oficiais é o mellor xeito de que as mozas se apunten a este deporte", sinala Vitoria Iglesias.
Segundo esta, existen diferentes formas de pór en pé de igualdade o remo feminino e o masculino. Así, avoga pola creación de bandeiras específicas ou o pago de desprazamentos -como ocorre noutros deportes.
Ademais, dende a Marcha Mundial das Mulleres saliéntanse cal son as principais eivas que existen actualmente para acadar esta igualdade: menor número de mulleres remeiras, ausencia de mulleres na dirección, organización e xestión de clubs e Federación, menor difusión nos medios de comunicación, a consideración dos deportes femininos como non profesionais.
O vindeiro domingo terá lugar en Meira, no Concello de Moaña, a II Bandeira de Traiñeiriñas Marcha Mundial das Mulleres, que organiza o Samertolameu de Remo. Polo momento sete clubs presentarán os seus equipos e, tendo en conta a boa aceptación da última edición, agárdase unha importante presenza de público.
Este xoves, ás 13.30 , será a presentación oficial do campionato na Casa do Concello de Moaña.
É preciso que te rexistres para poder participar en Vieiros. Desde a páxina de entrada podes crear o teu Vieiros.
Se xa tes o teu nome en Vieiros, podes acceder dende aquí:
Os pilotos galegos non participan no Campionato de España de Motocross GZ-Deportiva
A Liga de Traíñas xa é cousa de dous GZ-Deportiva
Quenda para as estrelas ciclistas do futuro GZ-Deportiva
Opinión, Columnas, Galerías, Últimas, Escáneres, Anteriores, FAQ, Buscador
Máis Alá, Fwwwrando, Galego.org, GZ-Deportiva, Canal Verde, Lusofonía, Irimia, Cartafol, Murguía
Chat, Foros, Chatrevistas, Postais, Conversas, Open Vieiros
Barcelona, Bos Aires, Euskadi, Venezuela, Irlanda
Día das Letras, Creación, Informativos, Dossiers, XGN07, 1 de abril
RSS | Que é Vieiros? | Que é o RSS? | Creative Commons | Publicidade | Director | O equipo | Contacto